Œuvre de secours aux enfants

Œuvre de secours aux enfants (OSE; opprinnelig «Obsjtsjestvo okhranenija zdorovja evreiskogo naseleniia», kort tid etter endret til «Obsjtsjestvo Zdravookhranenija Evreev» - OZE, Organisasjonen for vern om jødenes helse) er en almennyttig organisasjon grunnlagt av leger den 7. august 1912 i St. Petersburg i Russland for å hjelpe syke jødiske barn. Den fikk snart avdelinger i en rekke europeiske land. I 1921 ble den forbudt i Russland, ettersom den ikke ville underordne seg en statlig jødisk paraplyorganisasjon og derfor hadde trådt ut av denne. I 1923 hadde organisasjonen sitt stede i Berlin under æresformannskap av Albert Einstein. Etter nasjonalsosialistenes maktovertagelse i 1933 ble hovedsetet flyttet til Paris.

Etter den tyske okkupasjon av Nord-Frankrike ble hovedsetet i 1940 flyttet til Vichy-Frankrike, og så i 1943 til Geneve i Sveits. Fra 1950 har setet atter vært i Paris.

OSE har flere søsterorganisasjoner; det i 1880 i St. Petersburg grunnlagte jødiske selskap for håndverks- og jordbruksarbeid Organisation, Reconstruction, Travail (ORT), og den betydelige amerikanskje hjelpeorganisasjonen American Jewish Joint Distribution Committee, forkortet Joint.

Referanser

Organisasjoner etablert i 1912
Humanitære hjelpeorganisasjoner
Jødiske organisasjoner
1900-tallet i Frankrike
Andre verdenskrig